Operasjonsleder i Vest politidistrikt, Eivind Hellesund, opplyser søndag formiddag at kvinnen ble funnet død av det frivillige letemannskapet.

– Kvinnen er identifisert som den savnede, og det er ikke mistanke om noe kriminelt omkring dødsfallet, sier Hellesund til BA.

De nærmeste pårørende er varslet.

Savnet siden fredag

Kvinnen ble meldt savnet fredag ettermiddag.

Lørdag og søndag har det pågått et omfattende søk etter Sotra-kvinnen. Røde Kors, Norsk Folkehjelp, Sivilforsvaret og Norske Redningshunder har lett etter kvinnen i området Arefjord og Arefjordpollen. Også er Sea King-helikopter ble satt inn i søket.

Ved 1230-tiden søndag ble kvinnen funnet død i området Straume, opplyser politiet.